
RAPORTUL DE ACTIVITATE AL ASOCIAȚIEI DE DEZVOLTARE INTERCOMUNITARE PENTRU SERVICII ÎN SECTORUL DE APĂ UZATĂ
DIN JUDEȚUL SATU MARE PE ANUL 2020


CAPITOLUL I - CONSIDERAȚII GENERALE

                 Asociaţia de Dezvoltare Intercomunitară pentru servicii  în sectorul de apă şi apă uzată din județul Satu Mare ființează din  anul 2009 și și-a dezvoltat activitatea progresiv, începând cu anul 2010.

                Activitatea desfășurată în cursul perioadei de raportare a fost:
· Reglementarea, organizarea, finanţarea, exploatarea, monitorizarea şi gestionarea în comun a serviciului de alimentare cu apă şi apă uzată pe raza de competenţă a unităţilor administrativ-teritoriale membre.
· Primirea de noi membri.
· Actualizarea Statutului și a Actului constitutiv al Asociației.  
· monitorizarea  implementării proiectului : ”Extindere și reabilitarea infrastructurii de apă și apă uzată în județul Satu Mare” finanțat prin POS Mediu 2007- 2013.
· monitorizarea  implementării proiectului : ”Extindere și reabilitarea infrastructurii de apă și apă uzată în județul Satu Mare”-fazare- 
· Participarea la ședințele săptămânale de progres pe proiecte.
· Monitorizarea implementării proiectului „Asistență tehnică pentru pregătirea aplicației de finanțare și a documentațiilor de atribuire pentru proiectul regional de dezvoltare a infrastructurii de apă și apă uzată din județul Satu Mare/Regiunea de Nord-Vest, în perioada 2014-2020” finanțat prin POS Mediu Axa Prioritară I – domeniu major de intervenție : Sprijin pentru dezvoltarea proiectelor de infrastructură din sectorul de apă și apă uzată aferentă următoarei etape de programare.
· Cooperarea activă cu consultantul Romair SA în vederea întocmirii documentelor aferente Cererii de finanțare prin POIM
· Definitivarea Listei de lucrări prioritare ce vor face obiectul Proiectului POIM.
· Verificarea împreună cu echipa Jaspers-experți ai UE și BERD, Consultant,  Operator și Autorități locale implicate, a conformității și eligibilității lucrărilor aferente Listei de lucrări prioritare.
· Asigurarea, împreună cu Operatorul și autoritățile locale a resurselor financiare proprii necesare derulării contractelor din POS Mediu aflate în execuție, prin alocarea din IID a întregului disponibil.
· Cooperarea cu autoritățile locale, operator și consultant în vederea identificării terenurilor, a întocmirii și aprobării documentelor de urbanism și a certificatelor de urbanism aferente investițiilor propuse spre finanțare prin POIM.
· Participarea la pregătirea și prezentarea documentațiilor de atribuire aferente Proiectului regional finanțat prin POIM.
· Monitorizarea implementării planului de achiziții și de lansare a procedurilor de licitare a contractelor aferente POIM
· Finalizarea aplicației de finanțare a Proiectului regional POIM 2014-2020 în vederea adaptării acestuia la cerințele impuse de Comisia Europeană  privind ariile protejate- natura 2000.
· Monitorizarea derulării Contractului de delegare a serviciului de apă și apă uzată încheiat operatorul regional cu Societatea APASERV Satu Mare S.A;
· monitorizarea derulării proiectelor de investiții în infrastructura tehnico-edilitară aferentă serviciului finanțate din fondul IID.
· menținerea unei politici tarifare echilibrate care să asigure, pe de o parte sursele necesare pentru operare, dezvoltare/modernizare a serviciului iar pe de altă parte să nu depășească limita de suportabilitate a populației;
· creșterea progresivă a gradului de acoperire a serviciului; 
· monitorizarea înregistrării în patrimoniul public al UAT-urilor a obiectivelor realizate din fondul IID și din proiectele cu finanțare europeană.
· urmărirea actualizării listelor cu activele corporale aflate în administrarea operatorului.
· elaborarea Caietului de sarcini al serviciului de alimentare cu apă și de canalizare  din județul Satu Mare și demararea procedurilor pentru aprobarea acestuia;
· participarea la ședințele regionale de monitorizare organizate de Autoritatea de management.
· participarea la ședințele de progres pe proiecte.
· Pregătirea ședințelor Adunării Generale a Asociaților și ale Consiliului Director al Asociației.

 Asociația și-a desfășurat activitatea cu un număr mediu  de 6  angajați  în    aparatul propriu de specialitate. Începând cu data de 01.05.2020, în România fiind instituită starea de urgență, aparatul de specialitate și-a desfășurat activitatea în regim de telemuncă conform Dispoziției nr. 3 a Președintelui ADI.
CAPITOLUL I I – ADUNĂRI GENERALE

În anul 2020 s-au desfășurat 6 Adunări Generale ale ADI Satu Mare, în care au fost   adoptate un număr de  12 hotărâri, după cum urmează:

· Ședința din 26.02.2020, în cadrul căreia s-au adoptat următoarele hotărâri:

1. HOTĂRÂREA Nr. 1/26.02.2020 privind acordarea avizului conform asupra Bugetului de venituri şi cheltuieli pentru anul 2020 al APASERV SATU MARE S.A.;

2. HOTĂRÂREA Nr. 2/26.02.2020 privind avizarea Regulamentului de organizare şi funcţionare al APASERV SATU MARE S.A;

3. HOTĂRÂREA Nr. 3/26.02.2020 privind avizarea deschiderii de noi puncte de lucru ale APASERV SATU MARE S.A;

4. HOTĂRÂREA Nr. 4/26.02.2020 privind aprobarea Planului de lucrări de întreţinere, înlocuire şi dezvoltare finanţate din Fondul de întreţinere, înlocuire şi dezvoltare (IID) aprobat pentru anul 2020;

5. HOTĂRÂREA Nr. 5/26.02.2020 privind aprobarea proiectului Bugetului de venituri și cheltuieli al Asociației de Dezvoltare Intercomunitară pentru servicii în sectorul de apă și apă uzată din județul Satu Mare, pe anul 2020;

6. HOTĂRÂREA Nr. 6/26.02.2020 privind aprobarea deschiderii unui cont bancar pentru disponibilitățile IID la Banca Românească S.A-sucursala Satu Mare;

Începând cu luna aprilie , pe teritoriul României fiind declarată starea de urgență iar mai apoi de alertă, Adunările genenerale s-au desfășurat prin utilizarea mijloacelor electronice de transmitere a datelor , conform Regulamentului aprobat de Consiliul Director prin Decizia 3/2020, respectiv 5/2020 

· Ședința din 27.04.2020, în cadrul căreia s-au adoptat următoarele hotărâri:

1.   HOTĂRÂREA Nr. 7/27.04.2020 privind aprobarea Situațiilor financiare ale Asociaţiei de Dezvoltare Intercomunitară pentru servicii în sectorul de apă și apă uzată din județul Satu Mare, 
pentru exercițiul financiar încheiat la 31.12.2019;
· Ședința din 26.06.2020, în cadrul căreia s-au adoptat următoarele hotărâri:

1. HOTĂRÂREA Nr. 8/26.06.2020 privind aprobarea ajustării cu inflația a preţurilor la apă potabilă şi a tarifelor de canalizare aplicabile de către APASERV Satu Mare S.A.  începând cu data de 01.07.2020       
· [bookmark: _Hlk66694917]Ședința din 18.08.2020, în cadrul căreia s-au adoptat următoarele hotărâri:

1. HOTĂRÂREA Nr. 9/18.08.2020 privind aprobarea modificării Planului de lucrări de întreţinere, înlocuire şi dezvoltare finanţate din Fondul de întreţinere, înlocuire şi dezvoltare (IID) aprobat pentru anul 2020;

· Ședința din 11.09.2020 , în cadrul căreia s-au adoptat următoarele hotărâri:


1. HOTĂRÂREA Nr. 10/11.09.2020 privind avizarea deschiderii de noi puncte de lucru ale APASERV  SATU MARE S.A;
· Ședința din 30.12.2020, în cadrul căreia s-au adoptat următoarele hotărâri:

1. HOTĂRÂREA Nr. 11/30.12.2020 privind aprobarea Actului adițional nr. 10 la Contractul de delegare a gestiunii serviciilor publice de alimentare cu apă şi de canalizare nr. 12.313/19.11.2009;

2. HOTĂRÂREA NR. 12/30.12.2020 privind aprobarea Planului de lucrări de întreţinere, înlocuire şi dezvoltare finanţate din Fondul de întreţinere, înlocuire şi dezvoltare (IID) pentru anul 2021;

CAPITOLUL III – MONITORIZAREA CONTRACTULUI DE DELEGARE A GESTIUNII SERVICIULUI DE APA SI CANALIZARE ÎNCHEIAT CU S.C. APASERV SATU MARE S.A

             Contractul de delegare  a gestiunii serviciilor publice de alimentare cu apă și canalizare a fost semnat în 19.11.2009,  conform Hotărârii nr. 5/2009 a Asociației . 
Înaintea procesului de regionalizare, Societatea APASERV S.A  furniza servicii de apă-canal în localitățile: Satu Mare, Carei și Tășnad .
            La sfârșitul anului 2020 aveau  semnat Contractul de delegare un număr de 54 de  unități  administrativ –teritoriale, fiind preluate efectiv în operare un număr de 37  dintre acestea.  
          Principalele domenii vizate pe parcursul procesului de monitorizare a Contractului de Gestiune au fost :

· Realizarea indicatorilor de operare.
· Continuitatea serviciului.
· Încadrarea în Indicatorii de calitate a apei potabile și în cei de mediu ai apei deversate.
· Creșterea ariei de operare.
· Nivelul Contorizării.
· Gradul de conectare al populației la servicii.
· Reclamații, defecte, pierderi.
· Consumuri specifice energetice.
· Indicatori financiari
· Redevență
· Creanțe

Concluziile  preliminare ar fi :
· Cu mici sincope, inerente stării încă precare a rețelelor de distribuție a apei și de colectare a apelor uzate, dar și pe fondul secetei,  și a schimbărilor climatice tot mai evidente și nu în ultimul rând datorită lucrărilor masive de reabilitare, s-a asigurat un nivel bun de  a serviciilor.
· Indicatorii fizico-chimici și de potabilitate se mențin în limitele acceptate.
· A crescut progresiv gradul de conectare și contorizare a populației și a altor consumatori.
· Nivelul producției facturate este în ușoară creștere.
· Graficul de preluare a serviciilor de la unele autorități locale nu a fost realizat (Petrești, Bogdand, Racșa, Socond-parțial)
· Nivelul creanțelor este destul de mare dar în scădere față de anii anteriori .
· Viteza de rotație a debitelor este în creștere.
· Cheltuielile totale ale operatorului sunt în creștere.
· Profitul brut este în creștere.
· Fondul IID a fost folosit conform prevederilor OUG 198/2005, pt. acoperirea creditelor BEI și BERD, pentru acoperirea corecțiilor financiare rezultate în urma implementării proiectelor POS Mediu și pt. realizarea un lucrări de înlocuire,întreținere și dezvoltare. 
· Profitul net rămas nerepartizat  a fost virat  în fondul IID.
· Redevența a fost virată în fondul IID conform procedurilor legale.

Un raport detaliat privind monitorizarea contractului de delegare va fi prezentat Adunării Generale în perioada imediat următoare, după finalizarea și prezentarea de către Operatorul Regional Societatea Apaserv Satu Mare S.A. a Situațiilor financiare pe anul 2020, a Raportului Cenzorului , Raportul Consiliului de Administrație și a Raportului de management, tehnic și de performanță pentru anul 2020.

CAPITOLUL VI – FINANCIAR
SITUAȚIA FINANCIARĂ A ASOCIAȚIEI  LA 31.12.2020

În conformitate cu datele din Bilanțul întocmit pentru anul 2020, execuția bugetului de venituri și cheltuieli la 31.12.2020 este următoarea: 

I. VENITURI TOTALE:                                                                   609.775,79 lei, din care:
· venituri din  cotizații                                                     :                  598.000,00 lei
· alte venituri din exploatare                                                                       15,00 lei
· venituri din dobânzi:                                                                          11.760,79 lei
                                                                      

II. CHELTUIELI TOTALE:                                                               488.074,31 lei, din care:
· Cheltuieli privind stocurile:       				   6.862,44  lei
· Ch. cu servicii exec.de terți:                			      696,00  lei    
· Ch. cu alte servicii la terți                                                        18.914,87  lei
· Ch. cu impozite, taxe vars.                                                        2.146,00  lei
· Ch. cu personalul:                                                                 459.455,00  lei
		

-  REZULTATUL BRUT AL EXERCIŢIULUI:                                    121.701,48 lei
-  REZULTATUL NET AL EXERCIŢIULUI:                                       121.701,48 lei

· Situația încasării cotizațiilor anuale la 31.12.2020:


Cotizație restantă la 31.12.2020  
	 
	 
	2011


	2012


	2013


	2014


	2015


	2016


	2017


	2018


	2019


	2020
	Total



	1
	Carei
	 
	 
	 
	 
	 
	 
	 
	
	
	40.000
	40.000

	2
	Beltiug
	 
	 
	 
	 
	 
	 
	 
	1.000
	1.000
	1.000
	3.000

	3.
	Cămârzana
	
	
	
	
	
	
	
	
	
	1.000
	1.000

	4
	Căuaș
	 
	 
	 
	 
	 
	 
	 
	 
	1.000
	1.000
	2.000

	5
	Cehal
	 
	 
	 
	 
	 
	 
	 
	
	
	1.000
	1.000

	6
	Păulești
	 
	 
	 
	 
	 
	 
	 
	 
	7.000
	7.000
	14.000

	7
	 Săuca
	1.000
	1.000
	1.000
	1.000
	1.000
	1.000
	1.000
	1.000
	1.000
	1.000
	10.000

	8
	Socond
	 
	 
	 
	 
	 
	 
	 
	 
	
	1.000
	1.000

	
	Total
	1.000
	1.000
	1.000
	1.000
	1.000
	1.000
	1.000
	2.000
	10.000
	
53.000
	
72.000




Nu a achitat contribuția la  patrimoniul  Asociației comuna Săuca.
                     

                                                                                                   Satu Mare, la ________2021






Director executiv,
                                                            Lazin  Octavian										

